**FØRSTEKLASSES**

**Aktivitetsdag for skolestartere (3 t) og gudstjeneste til skolestart**

*Etter en idé av Bjugn, Nes og Jøssund menigheter*

|  |
| --- |
| **BIBELTEKSTER:** **Luk 19 (Sakkeus)** |
| **INNHOLD:** * Bli kjent i kirken
* Felleskap, å være venner/vennlig, inkluderende felleskap
* Jesus inkluderer og elsker alle
* Hvor kjenner vi oss igjen i Sakkeus-fortellingen?
* Sang
* Måltidsfelleskap
* Medvirkning i gudstjenesten
 |
| **UTDELING/GAVE:**Opplegget er utviklet med tanke på utdeling av boka «Tre i et tre» fra IKO, men kan gjennomføres uten den eller med andre gaver, for eksempel barnebibel, fortellingsboken «Sakkeus», vennskapsarmbånd, matboks e.l. |
| **HVA:** | **MATERIELL:** |
| **VELKOMMEN!***Deltagerne tas imot i døra en og en.* *Eventuelt hjelpe barna med klærne.** Dele ut navnebånd som er laget ferdig på forhånd.
* Sjekke evt navneliste.
* Velkommen – info om hva vi skal gjøre i dag.
 | Navnebånd |
| **FORSKE-LETE-PRATE:*** Forske litt i kirka
* Deltakerne leter litt i kirka og finner et bilde som de tar med seg til samlingspunktet.
* Samtale om forskjellige steder og ting i kirken.

*Hjelp barna med å finne bilder, hvis det trengs. Hjelp barna med å finne ro når dere samles.* | “Gjemme” laminerte bilder med kirkesymboler/ting i kirkerommet. Man kan ta foto selv, eller bruke bilder fra bøker eller internett. |
| **SMAKE:****Fruktbiter og vann*** Vi tar en liten pause og prater.
* Setter oss sammen og prøver å lære navnene til hverandre, bruker bildene vi fant da vi utforsket kirken som dobbeltreferanse (f.eks. « Jeg heter Anna og har bilde av en bibel»)
 | Fruktbiter og servietter, vann og glass. |
| **SE:****Jeg ser meg selv*** Alle sitter i ring så alle ser alle.
* Fortell at alle er like viktige for hverandre.
* Snakk litt om hva en liten venn (figur/leke/dukke/kosedyr) betyr i hverdagen.
* Snakk litt om hvordan det er å ha en venn i Jesus.
* Snakk sammen litt om forventningene til skolestart – om fra det å være størst i barnehagen til minst i skolen.
* Spørre en av de frivillige hvordan det var da han/hun begynte på skolen.

*Her kan man plukke opp tema fra samtalen som kan gjenspeiles i forbønnsdelen i gudstjenesten neste dag. Evt kan en frivillig ta noen notater.* |  |
| **GJØRE:****Sang: Jeg blir så glad når jeg ser deg – Hevenu Shalom*** Løs opp denne bolken med sang – Bruk evt CD hvor det åpner for bevegelser og klapping i instrumentaldelen.
* Fortell at de skal lære de voksne på søndag hvordan de skal synge og klappe til denne sangen
 | Barnesalmeboka 187 |
| **HØRE:****Fortellingen om Sakkeus***Sakkeusfortellingen kan inspirere til refleksjon over egne holdninger og atferd overfor andre. 1.Menneskene i fortellingen vender seg bort fra Sakkeus og det er lett å forstå. 2.Så får menneskene i Jeriko mulighet til å gjøre noe imot Sakkeus, de hevner seg på han. Han – den lille – får ikke slippe til. Hvordan er det å vende seg bort fra noen? Hvordan er det å bli avvist? 3.Jesus river ned muren av avvisningen og vender seg mot Sakkeus. Felleskap er mulig. Sakkeus får en mulighet, en frihet til å utvikle seg i en ny retning. Hvordan kan vi vende oss mot andre, mot barn som er blitt avvist. Hvordan kan vi gi mennesker en ny sjanse?****Innledning: Vi snakker med kroppen****Vi snakker ikke bare med munnen, men også med kroppen. Da vi sang «Jeg er så glad når jeg ser deg», har vi klappet for å vise at vi gleder oss. Hva tenker dere sier jeg med kroppen nå?: leter etter noen med øynene, smile stort etter å ha funnet vedkommende, ta forsiktig på noen for å få kontakt,... Jeg kan også vise det motsatte: Krysse armer, vende seg bort, se stygt på noen, vise tunga, dytte, ...**Avslutt evt med sangen «Jeg blir så glad ...»****Fortelling:*** *Lesning fra Barnebibel, dramatisering, vise bilder, flanellograf, bruk figurer e.l.* |  |
| **SAMTALE:****Impulsspørsmål:*** Jeg lurer på, hva er det fineste i denne fortellingen?
* Jeg lurer på, hva er det viktigste i denne fortellingen?
* Jeg lurer på, hvor hadde du hatt lyst til å være i fortellingen?, Hvor er din plass i fortellingen?
 |  |
| **GJØRE:****Sang: Sakkeus het en liten mann***Bevegelser til sangen:*Sakkeus var en liten mann,en bitte, bitte liten mann. *(hold hånden lavt over gulvet, ca barnestørrelse)*Han klatret opp i et morbærtre *(klatrebevevegelser)*for han ville Jesus se (x2)(*hold hånden over øynene og speid rundt)*Og Jesus kom på veien frem. *(gå på stedet)*Han stanset litt og sa:Sakkeus, kom ned. *(snakkestemme)*For i dag vil jeg gjeste ditt hus. *(vi klapper i takt)* | Barnesalmeboka 236 |
| **GJØRE:***Arbeid i små grupper er godt egnet til samtaler med barn!** Tegne eller lag collage av et morbærtre. Hvordan kan det har sett ut?
* Bruk bilder fra fortellingen, f.eks. Kees de Kort til å gjenfortelle fortellingen.
* Brett et enkelt hus av et A4-ark (brett de øvre to hjørner til midten og fest de med litt lim). Tegn Jesus som er på besøk hos Sakkeus i huset.
* Bruk figurer til å leke fortellingen.
* Barneleker finner du for eksempel her: http://www.aktivioslo.no/info/barneleker/
* Tegningene henges opp på veggene etterpå.
* Gruppebilde foran tegningene
* Et lite tre tas inn i kirka og pyntes evt med utklipp av omrisstegnede hender av deltagerne. Alternativt kan man bruke et tre eller en busk ute (gjerne klatretre).
* Tegne omriss av hender som klippes ut og henges opp i treet.

*Bruk det som er laget under gudstjenesten, hvis barna synes det er ok. Pynt gjerne kirken sammen med barna før gudstjenesten.* | Papir, fargeblyanter, sakser, lim, figurer (f.eks. Lego), bilder med Sakkeus-fortellingen osvEvt et lite tre, papir, saks, bånd. |
| **SMAKE:****Lage fest:** Husk hvordan det var da Sakkeus inviterte Jesus hjem til seg. Hva tror dere han gjorde? *Hent gjerne alt som trenges sammen med barna, la barna pynte og dekke bordet.***Invitasjon:** *Alle går rundt til musikk og inviterer hverandre til fest. Hilser på hverandre, smiler på hverandre og sier* «Kjøre XX., velkommen til festen!»**Bordvers** | Mat, drikke, bordpynt! |
| **GJØRE:****Forberede gudstjenesten sammen:** Hva er en medliturg?* Øve på å gå i prosesjon

*Fortelle hvorfor det er prosesjon. Fordel hvem som bærer inn kors, nattverdsutstyr, Bibel, blomster osv (etter lokale forhold). Gjøre det en gang.** Øve på lystenning

*Fortelle om lyset i midten av lysgloben.** Øve på å ta imot bok

*Fortell hvordan det skal foregå.** Dåp (hvis det er dåp under gudstjenesten)

Samle rundt døpefonten og fortell hvordan dåpen foregår.* Øve på Sakkeus-sangen
 |  |
| **RESYMÉ:**Hvordan har samlingen vært?Hva husker du spesielt?*Se på det det dere har laget i dag.**Evt informasjon om gudstjenesten, med foreldre til stede!, f.eks. ta med skolesekk.***Takk for i dag!** |  |